Malin Westerheim (født 10. november 1993 i Fredrikstad) er en norsk rifleskytter, og representerer Norge og Krapfoss Sportskytterlag fra Moss. Hun var Norges yngste utøver under Sommer-OL 2012, der hun deltok i øvelsen skyting og grenene 10 meter rifle og 50 meter rifle, helmatch. Westerheim deltok også i skyting under Sommer-OL for ungdom 2010 i Singapore, hvor hun ble nr. 11 på 10 meter rifle. På halvmatchen i VM i Granada 2014 tok hun bronse. Hun tok sin videregående utdanning ved NTG Kongsvinger i perioden 2009–2012.